તાજેતરમાં જ સંપન્ન થયેલી મહાનગર સેવાસદન ની ચુંટણી બાદ સેવાસદનમાં હાલ શૂન્યાવકાશ જેવી પરિસ્થિતિ પ્રવર્તી રહી છે…જુના કાઉન્સિલરોને હવે બહુ રસ રહ્યો નથી જયારે નવાનો રાજ્યાભિષેક બાકી છે…જેથી કોઈ રાજકીય દબાણ નથી…આવા વાતાવરણમાં વહીવટી અધિકારીઓ છૂટથી વહીવટ કરી રહ્યા છે…અમદાવાદની ખાઉધરા ગલી જેવા ફતેહગંજ-યુનિવર્સીટી રોડ પરની ખાણીપીણીની લારીઓ પર ગઈ રાત્રે પાલિકાનું દબાણખાતું ત્રાટક્યું હતું અને લારીઓ કબજે કરી હતી જેને પરિણામે લારીવાળાઓને ભારે આર્થીક નુકશાન ઉઠાવ્યું પડ્યું હતું. . કોઈ પણ જાતની નોટિસ વિના એકાએક ત્રાટકેલા દબાણ ખાતાના અધિકારીઓ જો કે લારીવાળાઓ અને મિજબાનીનો આસ્વાદ માણવા આવેલા સ્વાદ શોખીનોના તીખા પ્રશ્નોના જવાબ આપી શક્યા નહોતા…આ તમામે દબાણખાતાના અધિકારીઓને ઘેર્ય હતા અને પૂછ્યું હતું કે આ લારીઓ તો વર્ષોથી ચાલે છે અને હાલમાં રાહુલ ગાંધી સિવાય મોદીજી જેવા કોઈ વીઆઈપી આવવાના નથી તો એકાએક ત્રાસ ફેલાવવાનું કારણ શું?